alexandrainst/scandi-wiki huggingface dataset:
Gummi

Gummi er fleire elastiske eller klistrete stoff som kan koma frå plantar eller framstillast syntetisk. Dei høyrer til ei gruppe av polymerar kjend som elastomerar. Historisk har ein vunne ut ulike typar gummi av sekret frå plantar, som akasie, mjelt eller gummitre. Plantesafta lateks er opphavet til naturgummi, som hovudsakleg er danna av polyisopren. Syntetisk gummi er polyisopren som er danna gjennom polymerisasjon av isopren.

Ordet «gummi» kjem frå latin gummi eller cummi, avleidd frå gresk kommi (κόμμι). Gjennom tidene har ein brukt harde, vassløyselege gummitypar som gummi arabicum og tragant til ulike føremål, som bindemiddel i farging og trykking, naturmedisin, tekstilstivar eller som stabilisator i næringsmiddel.

Naturleg lateks er blitt omdanna til kautsjuk (rå naturgummi), chicle, balata og guttaperka. Stoffet kan brukast i lim, måling, sparkelmasse, til impregnering og belegging av papir og tekstilar og til produkt som klede, til dømes badehetter, hanskar og våtdrakter, kondom, kateter, ballongar og dekk.
Syntetisk lateks og syntetisk gummi har liknande eigenskapar som naturgummi, og kan brukast til dei same føremåla.

Kjelder

Polymerar
Materiale
Greske ord og uttrykk
Latinske ord og uttrykk
Nelson Angelo Piquet

Nelson Ângelo Tamsma Piquet Souto Maior () , også kjend som  Nelson Piquet Junior eller Nelsinho Piquet, er ein brasiliansk motorsportutøvar . Han er son åt Nelson Piquet, ein av dei mest sukksessfulle Formel 1-utøvarane frå Brasil med tre verdsmeisterskapsigrar. Junior kom frå GP2 til Renault F1 i 2007 som testkøyrar for det franske formel-1 laget. For 2008-sesongen vart han forremma til eit konkurransesete hjå Renault.

Formel 1-resultat

Kjelder

Bakgrunnsstoff

 Nelson Piquet Jr. sin offisielle nettstad 
 Official Fan Club Nelson Piquet 
 Karriere statistikk

Piquet, Nelson Angelo
Piquet, Nelson Angelo
Husøya

Husøya er namnet på fleire øyar kringom i Noreg, og kan vise til:

 Husøya i Sandøy kommune
 Husøya i Kristiansund kommune
 Husøya i Bjugn kommune
 Husøya i Træna kommune

Sjå òg Husøy
Tåtøy

Tåtøy er ei lita øy som ligg ved kysten utanfor Kragerø i Vestfold og Telemark . Øya ligg i overgangen mellom Kragerøfjorden, som kjem inn frå aust, Kilsfjorden.

Namn 

Tåtøy vart i år 1400 skrive Thotkøy. I 1577 vart namnet endra til Thottøen, men alt i 1585 vart det endra igjen til Tottønn. 80 år etter vart det gjort nok ei endring i dette namnet som no vart Taadøen.

Namnet Tåtøy har truleg opphav frå Tokevatn i Drangedal kommune. Elva derfrå skal ha hatt namnet Totka. Tåtøy ligg like utanfor munningen av denne elva og derfor namnet Thotkøy.

Kjende personar om Tåtøy 
Erik Werenskiold skal ofte ha halde seg på Tåtøy om somrane og han målte ofte motiv frå denne øya. Han var den første som «fann opp» trollet, og han skal ha fått ideen frå at det budde nokre «troll» ute på øyane i nærleiken av Tåtøy.

Øyar i Vestfold og Telemark
Geografi i Kragerø
Skåtøy

Skåtøy er ei øy i Kragerø kommune i Vestfold og Telemark . Med eit areal på 8,8 km² er ho den største øya i heile fylke. 

Skåtøy vart skild ut frå Sannidal i 1882 og var eigen kommune fram til 1960. Skåtøy har vore ein eigen skulekrets på barneskulenivå fram til i dag.

Bakgrunnsstoff 
 Kragerø Kommune nettsider 
 Skåtøy visefestival 
 Skåtøy kyrkje 

Øyar i Vestfold og Telemark
Geografi i Kragerø
Tidlegare kommunar i Telemark
Siktesøya

Siktesøya er ei øy i Porsgrunn kommune i Vestfold og Telemark. Øya ligg mellom Breiviksfjorden i vest og Langangsfjorden i aust. Han ligg mellom Lille Arøya i sør og Bjørkøya i nordvest. 

Øyar i Vestfold og Telemark
Geografi i Porsgrunn
Sandøya i Porsgrunn

Sandøya er ei øy ved Brevik i Porsgrunn kommune i Telemark-området i Vestfold og Telemark fylke. Ho har eit areal på 1,4 km² og det høgaste punktet er «Kulåsen» (56 moh.). Det finst ingen innsjøar eller tjern på øya. Sandøya er omkransa av Langesundsfjorden i sør, Eidangerfjorden i vest og Ormerfjorden i nord og aust.

Sør på øya ligg tettstaden Sandøya, der dei fleste av dei 303 fastbuande bur (2007) ). Her finst mellom anna butikk og barneskule, og det er ferjesamband til Brevik. Fleire hytter, samt ein campingplass, gjer at folketalet på øya aukar kraftig om sommaren.

Kjelder 

Øyar i Vestfold og Telemark
Geografi i Porsgrunn
Oksøya

Oksøya er ei øy i Porsgrunn kommune i Vestfold og Telemark. Ho ligg mellom fastlandet i nord og Sandøya i sør og med Eidangerfjorden i vest og Ormerfjorden i aust. Øya har ferjeanløp sommarstid frå Porsgrunn Kommunale Fjordbusser. Normisjon har ein av leirstadene sine på øya.

Det høgaste punktet på øya er 50 meter over havet.

Øyar i Vestfold og Telemark
Geografi i Porsgrunn
Langøya i Bamble

Langøya er ei øy i Langesundsfjorden utanfor Langesund i Bamble kommune i Vestfold og Telemark. Langøya er eit populært fritidsområde, kjend for sin rike flora av kalkelskande vokster. Sør på øya ligg Langøytangen fyr.

Øyar i Vestfold og Telemark
Geografi i Bamble
Kirkeholmen

Kirkeholmen er ei lita øy i Kragerø kommune i Vestfold og Telemark. Øya ligg like utanfor Kragerø sentrum og er lett tilgjengeleg med småbåt og ferjesamband frå fastlandet.

Øya som tidlegare var prega av gardsdrift og skipsbygging er nå omgjort til ei ferieøy med få fastbuande att. 

Øya må ikkje forvekslast med naboøya Lille Kirkeholmen, der det i dag er ein hytteby med rundt 60 hytter.

Øyar i Vestfold og Telemark
Geografi i Kragerø
Kattøya

Kattøya er ei lita øy som ligg inst i Eidangerfjorden i Porsgrunn kommune i Vestfold og Telemark.

Det høgaste punktet på øya er 41 meter over havet. Øya er ikkje busett.

Øyar i Vestfold og Telemark
Geografi i Porsgrunn
Håøya i Porsgrunn

Håøya er ei øy mellom Mørjefjorden og Langangsfjorden heilt søraust i Porsgrunn kommune i Vestfold og Telemark.

Øya er bratt og frodig med fleire flotte badeplassar. Her finst edellauvskog, strandenger og gamle blomsterenger. Store delar av øya er verna som naturreservat. I nord har øya samband til fastland via gangbru.

Dei første menneska busette seg på Håøya for mange tusen år sidan, under steinalderen, og det er funne mengder av flintreiskapar og skår etter leirkar frå denne perioden.

Øya grensar som nemnt mot Mørjefjorden i aust og etter Snorre si soge kan det sjå ut som at det var her Olav den heilage i det store sjøslaget ved Nesjar sigra over Svein Jarl palmesøndag i 1016

Frå nyare tid finst det restar etter ishus frå tida med iseksport. Opp gjennom tida har det vore mange fastbuande på øya, og i perioden 1902-1947 hadde øya eigen skule.

Kjelder 
Denne artikkelen bygger på «Håøya i Porsgrunn» frå , den 9. april 2008. 
 

Øyar i Vestfold og Telemark
Geografi i Porsgrunn
Bukkøya i Porsgrunn

Bukkøya er ei øy i Langangsfjorden i Porsgrunn kommune i Vestfold og Telemark.

Kjelder 

Øyar i Vestfold og Telemark
Geografi i Porsgrunn
Bjørkøya i Porsgrunn

Bjørkøya er en øy i Porsgrunn kommune i Vestfold og Telemark. Ho ligg i Langesundsfjorden. Siktesøya ligg søraust for Bjørkøya og i nord ligg Sandøya. Mellom Bjørkøya og Sandøya går sundet Kalven. 

Øyar i Vestfold og Telemark
Geografi i Porsgrunn
Gangaren Fossegrimen

Gangaren Fossegrimen, i 2/4-takt, er ein slått som for det meste finst i Telemark. Men det er og notert variantar i Nordhordland, Setesdal og Numedal, og slåtten er difor rekna til vandreslåttane. Variantgruppa er heller stor, og slåtten er tolleg gamal. Både Myllarguten og Håvard Gibøen har kjend til han. Dette, og varianten frå Hordaland, kunne peike mot at slåtten opphavleg skriv seg herfrå, og har vandra til Telemark med Knut Lurås. I dette høvet er det like truleg at slåtten er gamal i Telemark, og skriv seg frå Jon Kjos. 
Slåttevariantane ber oftast namnet Fossegrimen, men slåtten er og kjend under namnet Asgjerd. I Setesdal er slåtten kjend som Torstein på Bergi.

Variantgruppa 

Variantgruppa har nummer 152 i Hardingfeleverket, og det er skrive opp 11 variantar av slåtten. 

	a:Fossegrimen, etter Johannes Dale, Tinn . Nedskrift Truls Ørpen (Ø 469). Slåtten er mest truleg etter Knut Dale.

	b:Fossegrimen, etter Svein Løndal, Tuddal . Nedskrift Arne Bjørndal 1937 (B 1054). Løndal hadde slåtten etter Knut Dale, som mest truleg hadde han frå Myllarguten eller Håvard Gibøen.

	c:Fossegrimen, etter Torkjell Haugerud, Seljord . Nedskrift Eivind Groven 1955 etter opptak i NRK (G 1067). 

	d:Fossegrimen, etter Johan Rivenes, Haus . Nedskrift Arne Bjørndal 1942 (B 1551). Nils Brakvatn frå Hamre skreiv ned sjølve melodien, og Bjørndal skreiv slåtten ut for hardingfele.

	e:Halling, etter Myllarguten . Nedskrift Carl Schart 1850. 

	f: Fossegrimen, etter Halvor Paradis, Nesland . Nedskrift Eivind Groven 1920 (G 689). groven spela inn slåtten for NRK i 1949, og i dag er det denne forma som er mest nytta. Spelemannen Øystein Romtveit vann talentiaden med denne forma.

	g: Asgjerd, etter Olav R. Berge, Rauland . Nedskrift Eivind Groven 1921 etter minne (G 619).

	h: Asgjerd, etter Torkjell Haugerud, Seljord . Nedskrift Eivind Groven 1955 etter opptak i NRK (G 1069). Svært lik den førre forma.

	i: Numedølen, etter Steingrim Haukjem, Veggli . Nedskrift Truls Ørpen 1925 (Ø 137). Haukjem hadde truleg forma etter Olav Sataslåtten frå Ål. Sveipar noko inn på myllarforma (variant f). 

	j: gangar, etter Tomas Liestøl, Ose, Setesdal . Nedskrift Arne Bjørndal 1917 (B 379). Liestøl hadde slåtten etter Torkjell Frøysnes. Far hans var skulemeister og spelemann. ”Slåtten er truleg etter Setesdals-tradisjon, og har opphavleg vore flatfeleslått”.

	k: Torstein på Bergi, etter Eivind Hamre, Setesdal . Nedskrift Arne Bjørndal 1917. Forma er atter frå Torkjell Frøysnes eller ein av brørne hans.

Norske slåttar
Sørstraumen bru

''Denne artikkelen er om ei bru i Kvænangen, for brua med same namn i Ballangen, sjå Efjordbruene

Sørstraumen bru er ei fritt frambygg-bru som kryssar Sørstraumen i Kvænangsfjorden i Kvænangen kommune i Troms og Finnmark. Brua er 440 meter lang og har eit hovudspenn på 120 meter. Ho er ein del av europaveg 6.

Sjå òg 
Bruer i Noreg etter lengd

Bakgrunnsstoff 
Denne artikkelen bygger på «Sørstraumen bru» frå , den 9. april 2008. 

Europaveg 6
Vegbruer i Troms og Finnmark
Vegar i Kvænangen
Bruer opna i 1980
1980 i Noreg
Tromsøbrua

Tromsøbrua er ei bru som kryssar Tromsøysundet mellom Tromsdalen på fastlandet og Tromsø på Tromsøya. Brua var den første fritt frambygg-brua som vart bygd i Noreg.

Brua er av plasstøypt dekke i betong, med slanke pilarar i betong. «Fritt-fram-delen» vart støypt med tre meters seksjonar om gongen, på kvar side, til endane møttest. Brua har 58 spenn. Bygginga skjedde mellom 1958 og 1960 og ho er no ein del av riksveg 862.

Det er gjort framlegg om å verna Tromsøbrua i Nasjonal verneplan for veger, bruer og vegrelaterte kulturminner, og var i 2007 mellom 41 bruer og bygningar i verneplanen som vart innstilte til vern av Riksantikvaren.

Sjå òg 
 Bruer i Noreg etter lengd
 Sandnessundbrua

Kjelder

 Denne artikkelen bygger på «Tromsøbrua» frå , den 9. april 2008.

Bakgrunnsstoff 
 Arkitektguide om Tromsøbrua
 

Bruer i Troms og Finnmark
Samferdsle i Tromsø
Betongtavlen
Bruer opna i 1960
1960 i Noreg
Betongbruer
Kulturminne i Tromsø
Freda bygg i Troms og Finnmark
Dag Bjerke

Dag Bjerke () er ein norsk lokalpolitikar for Framstegspartiet. Han var ordførar i Enebakk kommune frå 2008 til 2011. Han var varaordførar etter kommunevalet i 2007, men overtok som ordførar då forgjengaren Tore Tidemann døydde. Etter valet i 2011 vart han varaordførar att.

Ordførarar i Enebakk
FrP-ordførarar i Akershus
Lisbet Lofthus Gabrielsen

Lisbeth Lofthus Gabrielsen () var ein norsk arbeidarpartipolitkar. Ho var ordførar i Fet kommune frå 2003 til 2011. 

Lofthus Gabrielsen døydde av leukemi, 58 år gamal, like før ho skulle starte den tredje perioden som Fet-ordførar.

Kjelder 

Ordførarar i Fet
Ap-ordførarar i Akershus
Thore Vestby

Thore Ottar Vestby () var ordførar i Frogn kommune frå 2003 til 2015. Han representerte Høgre.

Ordførarar i Frogn
Høgreordførarar i Akershus
Hanne Bakke von Clemm

Hanne Bakke von Hohenberg Clemm () var ordførar i Gjerdrum kommune frå 2007 til 2011. Ho representerer Høgre.

Ordførarar i Gjerdrum
Høgreordførarar i Akershus
Runar Bålsrud

Runar Bålsrud () har vore ordførar i Hurdal kommune sidan 2007. Han representerer Venstre.

Ordførarar i Hurdal
Venstreordførarar i Akershus
Åge Tovan

Åge Edvin Tovan () er ein norsk politikar for Arbeidarpartiet som var ordførar i Lørenskog kommune frå 2003 til 2015.

Ordførarar i Lørenskog
Ap-ordførarar i Akershus
Folk frå Kristiansund
Anne-Ragni Kjempekjenn Amundsen

Anne-Ragni Kjempekjenn Amundsen, tidlegare Anne-Ragni Amundsen Arntzen (), er ein norsk politikar som vart den første kvinnelege ordføraren i Nannestad kommune i 2007. Ho representerer Arbeidarpartiet.

Amundsen var ordførar i Nannestad i to periodar, frå 2007 til 2015.

Kjelder

Ordførarar i Nannestad
Ap-ordførarar i Akershus
Oddmar Blekkerud

Oddmar Blekkerud () er ein norsk lokalpolitikar frå Arbeidarpartiet. Han var ordførar i Nes kommune i Akershus frå 2007 til 2015.

Kjelder

Ordførarar i Nes
Ap-ordførarar i Akershus
Hisøy

Hisøy er ei øy i Arendal kommune og ein tidlegare kommune i Aust-Agder fylke. Hisøy var saman med Froland, Fjære og Øyestad del av Øyestad formannskapsdistrikt frå 1837. Fjære vart eigen kommune i 1846. I 1850 vart òg Froland skilt ut medan Hisøy og Øyestad framleis var ei eining. 1. januar 1881 vart Hisøy skilt ut som eigen kommune. 

Hisøy sine utbygd område nær Arendal sentrum har fungert som ein forstad til Arendal by. Byen Arendal låg omkring hamnebassenget, fordelt på fleire kommunar. På 1700-talet fanst det kjøpmannsgardar i Kolbjørnsvik som formelt sett høyrte til byen Arendal. 

Båten Kolbjørn har i meir enn hundre år sørgt for transport tvers over hamnebassenget i Arendal til nabokommunen Hisøy og kommunesenteret Kolbjørnsvik. 

1. januar 1992 vart Hisøy, Arendal, Moland, Tromøy og Øyestad slått saman til dagens Arendal kommune. 

Hisøy er som øy ganske spesiell ved at ho har elveløp og ein innsjø på innsida, og fjordar og hav på motsett side. Nidelva sine to utløp, innsjøen Hølen, Arendal sitt hamnebasseng, Galtesund og Havsøysund er farvatn som grensar mot Hisøy. 

Kolbjørnsvik, Sandvika, Gullsmedengen, His og Flødevigen er kjende stader på Hisøy. 

Tilnærma all busetnad på Hisøy ligg innanfor tettstaden Arendal.

Kjelder 
 Denne artikkelen bygger på «Hisøy» frå , den 9. april 2008. 
 

Øyar i Arendal
Historie i Arendal
Tidlegare kommunar i Aust-Agder
Norske kommunar skipa i 1881
Norske kommunar nedlagde i 1992
Jerkholmen

Jerkholmen eller Jerken er ei øy i Arendal kommune i Aust-Agder, heilt sør i kommunen nær grensa til Grimstad kommune. Øya er ein del av Raet landskapsvernområde og består for ein stor del av morenemasse. Jerkholmen er kvartærgeologisk ein del av det store raet; ein israndavsetting som kan følgjast frå Finland, over Sverige og langs heile Noreg og inn i Russland. Strukturen held fram frå Jerken austover til Merdø og Hove på Tromøy, og vestover gjennom Hasseltangen landskapsvernområde og Søm-Ruakerkilen naturreservat til Fevik i Grimstad kommune.

Jerkholmen er eit offentleg sikra friområde ved avtale med private grunneigarar. 

Det er fleire gravhaugar på Jerkholmen. 

Jerken er lenge vore nytta som utmarksbeite for sauer. Fylkesmannen i Aust-Agder har sett i gang tiltak for vedlikehald av kulturlandskapet på Jerken. I 2007 vart mellom anna store mengder einerkratt fjerna.

Kjelder 
 Denne artikkelen bygger på «Jerkholmen» frå , den 9. april 2008. 
 

Øyar i Arendal
Verneområde i Agder
Friluftsliv i Agder
Ratrinnet
Raet nasjonalpark
Justøy

Justøy er ei øy og eit sokn i tidlegare Vestre Moland prestegjeld og Lillesand kommune i Agder. Namnet kjem frå norrønt Jóstr. 

Justøy har brusamband til fastlandet og spreidd busetnad. På øya ligg den gamle uthamna Brekkestø, eit minne om seglskutetida på Skagerrakkysten. 

Justøy har eit areal på 7,9 km². Øya er i stor grad prega av sommarturisme, men har òg ein del av fastbuande. Det finst ein Montessoriskule, kapell, kyrkjegard, campingplass på øya, samt sommaropen butikk i Brekkestø. 

På Nyberg, like ved Brekkestø, er det ruinar frå den andre verdskrigen. Eit tysk forsvarsanlegg med bunkersar ligg der. Det vart bygd av norske krigsfangar. Dette anlegget heitte Festung Björkestraße.

Kjelder 
 Denne artikkelen bygger på «Justøy» frå , den 9. april 2008. 
 

Busetnader i Lillesand
Øyar i Agder
Merdø

Merdø er ei øy i Arendal kommune og tidlegare ei uthamn ved Skagerrakkysten. Merdø ligg sør for Arendal, ut mot havet like ved innseglingsfyra Store og Lille Torungen. 

Ein reknar med at Merdø fekk fast busetnad på 1300-talet, og at busetnaden oppstod i nær tilknyting til stadig aukande seglskutetrafikk i Skagerrak. Merdø er avmerkt på alle gamle nederlandske sjøkart frå 1580 og var ein av dei viktigaste uthamnene ved Skagerrak. Merdø hamn ligg mellom øya Merdø og staden Revesand på Tromøy, hamneområdet vert òg kalla Revesandsfjorden. Hamna har to høve for inn- og utsegling, gjennom Vestre Gabet eller Østre Gabet. På Merdø var det tollbu, losstasjon, skule og butikk. 

På Merdø ligg eit vel bevart gammalt skipperhus som i dag er Merdøgaard Skjærgårdsmuseum, som høyrer til Aust-Agder kulturhistoriske senter i Arendal. Gravrøyser frå jernalderen finst to stader på øya. Lengst vest på Merdø ligg Gravene; ein lokalitet som vart nytta som gravplass for sjøfolk. 

På 1800-talet levde folk av sjøfart, losing og fiske. I år 1900 var det 26 busette hus med totalt 144 innbyggjarar. Tollstasjonen vart nedlagd 1960, losstasjonen i 1971 og postkontoret i 1975.

På 1900-talet har Merdø i stadig større grad vorte ein ferie- og turiststad. Den gamle busetnaden er i dag så godt som fråflytta, men husa vert stadig nytta som sommarbustader. Merdø har òg mange hytter frå 1900-talet. Merdø har fleire fine badeplassar med gode sandstrender, og er ein populært utfartsstad for folk i Arendal. Det går båt til og frå Merdø mange gonger kvar dag i sommarsesongen.

Stadnamnet Merdø kjem truleg frå ordet «merd» som er eit gammalnorsk ord for ruse (fiskeruse). Namnet viser til hamnebassenget innanfor øya. Bassenget har form som ei ruse med munningen vestover og botn mot aust. Hamna har god ankerbotn og er nemnd i alle skildringar av norskekysten. 

Geologisk er Merdø ein del av israndavsettinga Raet , og nesten heile Merdø inngår i Raet landskapsvernområde. Merdø har òg ein sjeldan flora, men øya gror no stadig til med meir lauvskog og einerkratt. Merdø høyrte tidlegare til Tromøy kommune, men frå 1992 vart Tromøy innlemma i Arendal kommune. 

Forfattaren Jonas Lie lèt romanen Losen og hans hustru hente motiv frå Merdø.

Kjelder 

Denne artikkelen bygger på «Merdø» frå , den 9. april 2008.

Bakgrunnsstoff 
Båtruta frå Arendal til Merdø 

Øyar i Arendal
Uthamner
Ratrinnet
Raet nasjonalpark
Timo Glock

Timo Glock () er ein tysk motorsportutøvar som køyrer formel 1 for Toyota F1. Han kom som andreførar til Toyota for 2008-sesongen i frå GP2, der han vart regjerande meister i 2007. Glock er likevell ingen nykommar i formel 1.I 2004 var han testkøyrar for Jordan-laget. På grunn av ueinigheiter om kontrakta mellom Jordan og Giorgio Pantano, ein av førarane deira, fekk Glock køyre Canada Grand Prix som erstattar for Pantano. Dei tre siste løpa av sesongen vart Pantano ersttatta av Glock for godt.

I 2005 køyrde Glock i den amerikanske "Champ Car World Series", før han gjekk over til GP2 året etter. Glock vann GP2 serien i 2007 og fekk kontrakt med Toyota F1 i 2008.

Formel 1

Kjelder
 Denne artikkelen bygger på «Timo Glock» frå , den 9. april 2008.

Bakgrunnsstoff 

 Timo Glock Offisielle heimeside
 Timo Glock Karrierestatistikk hjå Driver Database

Formel 1-førarar
Tyske motorsportutøvarar
Latskap

Latskap er ei av dei sju dødssyndene. Latskap kan forklarast som likesæle eller passivitet.

Det latinske ordet for denne synda er acedia.

Åtferd
Katolisisme

it:Accidia
pl:Acedia
ro:Lene
ru:Уныние
uk:Зневіра
Husøya i Træna

Husøya er den nest største øya i Træna kommune, og øya med størst busetjing i kommunen. Busetjinga på Husøya går truleg attende til steinalderen. Øya er nemnd som Hussødenn i kjelder frå seinmellomalderen.

På Husøya står også Træna kyrkje.

Postadressa til Husøya er 8770 Træna.

Referansar 

Geografi i Træna
Øyar i Nordland
Tromøy

Tromøy er den største øya på Sørlandet, ein tidlegare sjølvstendig kommune i Aust-Agder fylke, og i dag ein viktig del av Arendal kommune. Tromøy er framleis eit eige kyrkjesokn i Arendal prosti. Aust for Hove på toppen av raet ligg Tromøy kyrkje, ei mellomalderkyrkje i stein.

Øya Tromøy 
Tromøybrua gav vegsamband med fastlandet i 1961. Tidlegare gjekk det bilferje frå Barbu til Skilsø på Tromøy. No går det passasjerferje mellom Arendal sentrum og Skilsø. Øya er skild frå fastlandet i nord av Tromøysundet som er om lag 12 km langt, og i vest mot Hisøy av Galtesund som er litt over 2 km langt.

Tromøy kommune 
Frå 1837 var Tromøy saman med Barbu og Stokken ein del av Austre Moland formannskapsdistrikt. 

1. mai 1878 vart Barbu og Tromøy skild ut som eigne kommunar. Folketalet i Tromøy kommune var då 2 320. 

Frå 1878 til 1992 var Tromøy sjølvstendig kommune. Kommunen Tromøy omfatta i tillegg til øya med same namn fleire mindre øyar, mellom anna Merdø, Skilsø og Tromlingene. 

1. januar 1992 vart Tromøy, Hisøy, Moland og Øyestad kommunar slått saman med Arendal til den nye Arendal kommune. Tromøy hadde då ein folkesetnad på 4 711.

Eldre historie 
Historia fortel at Harald Granraude (konge i Agder på 800-talet) hadde kongssetet sitt på Tromøy og at dronning Åsa Haraldsdatter tok med seg den eitt år gamle Halvdan Svarte tilbake til Tromøy etter Gudrød Veidekonge døydde. Det er fleire stadnamn på Tromøy som stammar frå vikingtida, som tettstaden Kongshamn med 772 innbyggjarar (pr. 1.1.2006), Alve og Hove.

Hoveodden meiner ein er eit gammalt hov frå oldtida og det er funne i overkant av 60 gravhaugar i området.

Fritidstilbod 
Trauma er øya sin største idrettsforeining. Dei to største gruppene i Trauma er fotballgruppa og handballgruppa. Begge gruppene har mange aldersbestemte lag i tillegg til seniorlag. Trauma handball er den handballklubben på Sørlandet med flest aldersbestemte lag.

Sommaren 2007 vart Hovefestivalen halden for første gong og med 72 000 festivaldeltakarar var han den største festivalen i Noreg.

Kyrkjer 
Øya har to kyrkjer, Tromøy kyrkje frå 1150 som ligg på yttersida av øya, og Færvik kyrkje frå 1884 som ligg på Færvik

Kjelder 
 Denne artikkelen bygger på «Tromøy» frå , den 9. april 2008. 
 

Øyar i Arendal
Historie i Arendal
Tidlegare kommunar i Aust-Agder
Norske kommunar skipa i 1878
Norske kommunar nedlagde i 1992
Ratrinnet
Raet nasjonalpark
Matlager

Matlager er ein bygning eller eit rom som vert nytta til å lagra mat.

Bygningar 
 Fryseri
 Jordkjellar
 Kornsilo
 Naust
 Stabbur

Rom 
 Matbu
 Potetkjellar
 Spiskammers

Sjå òg 
 Matkar

Lagerbygningar
Matlagring
Tromlingene

Tromlingene er ei øygruppe utanfor Tromøy knytt saman av ein tombolo. 

Tromlingene ligg i Arendal kommune i Agder, utanfor Tromøy, den største øya i fylket. Namnet kjem frå grunnordet Þruma. Þruma stammar kanskje av thramer som tyder «rand» eller «kant». 

Her beitar sauer kvar sommar og floraen består hovudsakleg av snaue grassartar og einer. Lausmassane er sand og store mengder rullestein. 

Tromlingene er ein del av Raet landskapsvernområde.
Den austlege delen av Tromlingene er fuglereservat, medan den vestlege delen er naturreservat og vernet på grunn av sine verdifulle våtmarker.

Tromlingene står nemnd i fleire eldre tekstar, og det er 29 store og små gravrøyser her.

I 1207 stod eit slag her mellom birkebeinarane og baglarane.

Kjelder 
 Denne artikkelen bygger på «Tromlingene» frå , den 9. april 2008. 
  oppgav desse kjeldene: 
 Informasjonshefte om Raet landskapsvernområde frå Fylkesmannen i Aust-Agder.
 

Ratrinnet
Øyar i Arendal
Raet nasjonalpark